Ehdotus neuvoston asetukseksi (EY) Euroopan yhteisön ja Angolan tasavallan hallituksen välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 3 päivän toukokuuta 1996 ja 2 päivän toukokuuta 1999 väliseksi ajaksi koskevan pöytäkirjan tekemisestä /* KOM/96/0323 lopull. - CNS 96/0176 */



Virallinen lehti nro C 278 , 24/09/1996 s. 0007



Ehdotus neuvoston asetukseksi (EY) Euroopan yhteisön ja Angolan tasavallan hallituksen välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 3 päivän toukokuuta 1996 ja 2 päivän toukokuuta 1999 väliseksi ajaksi koskevan pöytäkirjan tekemisestä (96/C 278/07) KOM(96) 323 lopull. - 96/0176(CNS) (Komission esittämä 9 päivänä heinäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan yhdessä sen 228 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Euroopan yhteisön ja Angolan tasavallan välisen Angolan rannikon edustalla harjoitettavasta kalastuksesta tehdyn sopimuksen (1) mukaisesti sopimuspuolet ovat neuvotelleet sopimukseen tehtävistä muutoksista sopimuksen liitteenä olevan pöytäkirjan soveltamisajan päättyessä, näiden neuvottelujen tuloksena parafoitiin 2 päivänä toukokuuta 1996 uusi pöytäkirja, jolla vahvistettiin edellä mainitun sopimuksen edellyttämät kalastusmahdollisuudet ja taloudellinen korvaus 3 päivästä toukokuuta 1996 2 päivään toukokuuta 1999, on yhteisön edun mukaista hyväksyä tämä pöytäkirja, ja olisi määriteltävä, miten kalastusmahdollisuudet jaetaan jäsenvaltioiden kesken niin, että jako perustuu kalastussopimuksessa tehtyyn perinteisesti harjoitettua kalastustoimintaa koskevien kalastusmahdollisuuksien jakoon, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan yhteisön ja Angolan tasavallan välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 3 päivän toukokuuta 1996 ja 2 päivän toukokuuta 1999 väliseksi ajaksi tehty pöytäkirja. Pöytäkirjan teksti on tämän asetuksen liitteenä. 2 artikla Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti: - Katkaravunpyyntialukset: 6 550 brt kuukautta kohti keskimäärin vuosittain, 22 alusta (Espanja) - Pohjakalatroolarit: 2 000 brt kuukautta kohti keskimäärin vuosittain (Espanja) - Pohjasiima-alukset: 1 750 brt kuukautta kohti keskimäärin vuosittain (Portugali) - Nuottaa käyttävät tonnikalan pakastusalukset: 9 alusta (Ranska) - Pintasiima-alukset: 2 alusta (Portugali), 10 alusta (Espanja) Jos näiden jäsenvaltioiden tekemissä lisenssihakemuksissa ei käytetä täysin hyväksi pöytäkirjassa vahvistettuja kalastusmahdollisuuksia, komissio voi ottaa huomioon myös muiden jäsenvaltioiden lisenssihakemukset. 3 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa pöytäkirja yhteisöä sitovasti. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 341, 3.12.1987, s. 2 PÖYTÄKIRJA Euroopan yhteisön ja Angolan tasavallan hallituksen välisessä Angolan edustalla harjoitettavaa kalastusta koskevassa sopimuksessa määrätyistä kalastusmahdollisuuksista ja taloudellisesta korvauksesta 3 päivän toukokuuta 1996 ja 2 päivän toukokuuta 1999 väliseksi ajanjaksoksi 1 artikla Sopimuksen 2 artiklassa tarkoitetut rajat ovat kolmen vuoden ajan 3 päivästä toukokuuta 1996 alkaen seuraavat: 1) Katkaravunpyyntialukset: 6 550 bruttorekisteritonnia (brt) kuukautta kohti keskimäärin vuosittain (enintään 22 alusta). Yhteisön alusten pyytämät määrät eivät saa ylittää 5 000:ta tonnia levä- ja hietakatkarapuja, mistä kokonaismäärästä 30 prosenttia on leväkatkarapuja ja 70 prosenttia hietakatkarapuja. 2) Pohjakalatroolarit: 2 000 bruttorekisteritonnia (brt) kuukautta kohti keskimäärin vuosittain. 3) Pohjasiima-alukset, kiinteä verkko: 1 750 bruttorekisteritonnia (brt) kuukautta kohti keskimäärin vuosittain. Centrophorus granulosus -lajiin kohdistettu pyynti on kielletty. 4) Nuottaa käyttävät tonnikalan pakastusalukset: 9 alusta. 5) Pintasiima-alukset: 12 alusta. 6) Kokeellisesti: pelagisten lajien kalastus: 2 alusta. Ottaen huomioon tämän kalastuksen luonne siihen sovelletaan kuuden kuukauden koeaikaa tämän pöytäkirjan voimaantulopäivästä. 2 artikla 1. Vahvistetaan sopimuksen 7 artiklassa tarkoitetuksi taloudelliseksi korvaukseksi 1 artiklassa määrätylle ajanjaksolle 31 miljoonaa ecua, jotka maksetaan kolmessa vuosierässä kalastusministeriön osoittamalle tilille. 2. Jos jotkin alukset poistuvat sopimuksen soveltamisalalta ja jos Angolan viranomaiset eivät hyväksy niiden korvaamista muilla aluksilla, yhteisölle siitä seuraava kalastusmahdollisuuksien pieneneminen antaa aihetta 1 kohdassa tarkoitetun taloudellisen korvauksen suhteelliseen mukautukseen. 3. Angolalla on yksinomainen toimivalta päättää korvauksen käyttötarkoituksesta. 3 artikla Edellä 1 artiklassa tarkoitetun ajanjakson aikana yhteisö osallistuu 5 miljoonan ecun suuruisella rahasummalla angolalaisten tieteellisten ja teknisten ohjelmien rahoitukseen (laitteet, infrastruktuuri, valvonta, seminaarit, opinnot, pienimuotoisen kalastuksen tukeminen jne.). Tämä summa maksetaan kolmessa yhtä suuressa vuosierässä kalastusministeriön tutkimuskeskukselle. Osa tästä summasta voidaan käyttää kattamaan Angolan maksut kalastusalan kansainvälisille järjestöille ja osallistumisesta kansainvälisiin kokouksiin aiheutuvat maksut. Tämän pöytäkirjan voimassaoloaikana yhteisö osallistuu vuosittain 350 000 ecun suuruisella summalla tieteellisten tutkimusten ja tutkimusohjelmien toteuttamiseen. 4 artikla Molemmat sopimuspuolet ovat samaa mieltä siitä, että merikalastusalalla työskentelevien henkilöiden pätevyyden ja osaamisen kehittäminen on ensiarvoisen tärkeää sopimuspuolten välisen yhteistyön onnistumisen kannalta. Tässä tarkoituksessa yhteisö asettaa Angolan viranomaisten käyttöön tutkimus- ja harjoitteluapurahoja erilaisilla kalatalouteen liittyvillä tieteellisillä, teknisillä ja taloudellisilla aloilla. Näitä apurahoja voidaan myös käyttää missä tahansa sellaisissa valtioissa, joiden kanssa yhteisöllä on yhteistyösopimus. Apurahojen kokonaiskustannukset saavat olla enintään 3 miljoonaa ecua. Tämä summa suoritetaan kalastusministeriön osoittamalle tilille kolmessa yhtä suuressa vuosierässä. Tämä ministeriö hallinnoi kaikkia apurahoja ja muita näin rahoitettuja toimia. 5 artikla Jos yhteisö ei suorita 2, 3 ja 4 artiklassa määrättyjä maksuja vahvistetuissa määräajoissa, sopimuksen soveltaminen voidaan keskeyttää. 6 artikla Kumotaan Euroopan talousyhteisön ja Angolan tasavallan hallituksen välisen Angolan edustalla harjoitettavaa kalastusta koskevan sopimuksen liite ja korvataan se tämän pöytäkirjan liitteellä. 7 artikla Tämä pöytäkirja tulee voimaan sen allekirjoittamispäivänä. Sitä sovelletaan 3 päivästä toukokuuta 1996. LIITE A EDELLYTYKSET YHTEISÖN ALUSTEN ANGOLAN VESIALUEILLA HARJOITTAMALLE KALASTUKSELLE A. LISENSSIHAKEMUS JA LISENSSIN MYÖNTÄMISTÄ KOSKEVAT MUODOLLISUUDET a) Euroopan yhteisöjen komissio esittää vähintään viisitoista päivää ennen halutun voimassaoloajan alkua Angolan toimivaltaisille kalastusviranomaisille Euroopan yhteisöjen komission Angolassa olevan edustuston välityksellä laivanvarustajan laatiman hakemuksen jokaisesta aluksesta, jolla aiotaan harjoittaa kalastustoimintaa tämän sopimuksen perusteella. Hakemukset on tehtävä käyttäen Angolan tätä tarkoitusta varten toimittamia lomakkeita, joiden mallit ovat lisäyksessä 1 ja 2. Ensimmäiseen hakemuskaavakkeeseen on liitettävä aluksen vetoisuustodistus. Jokaiseen lisenssihakemukseen on liitettävä tosite lisenssin voimassaoloaikaa vastaavan maksun suorittamisesta. Tätä pöytäkirjaa sovellettaessa sopimuksen mukaisesti kalastavien yhteisön alusten pyytämät kalastustuotteet ovat yhteisön alkuperää. b) Lisenssi myönnetään laivanvarustajalle aluskohtaisesti. Aluskohtainen lisenssi voidaan Euroopan yhteisöjen komission pyynnöstä korvata todistettavan ylivoimaisen esteen sattuessa toiselle ominaisuuksiltaan vastaavanlaiselle yhteisön alukselle myönnettävällä lisenssillä. c) Angolan viranomaiset luovuttavat lisenssit aluksen päällikölle Luandan satamassa toimivaltaisen viranomaisen tarkastettua aluksen. Tonnikala- tai pintasiima-alusten ollessa kyseessä jäljennös lisenssistä voidaan lähettää telekopiona laivanvarustajille tai heidän edustajilleen tai asiamiehilleen. d) Angolan toimivaltainen kalastusviranomainen antaa tiedon myönnetyistä lisensseistä Euroopan yhteisöjen komission Angolassa olevalle edustustolle. e) Lisenssiä on säilytettävä jatkuvasti aluksella; tonnikala- ja pintasiima-alusten osalta kuitenkin heti, kun ilmoitus Euroopan komission Angolan viranomaisille suorittamasta ennakkomaksusta on saatu, alus merkitään kalastukseen oikeutettujen alusten luetteloon ja siitä ilmoitetaan kalastuksen valvonnasta vastaaville Angolan viranomaisille. Lopullista lisenssiä odotettaessa on mahdollista saada telekopiona jäljennös lisenssistä. Jäljennös on säilytettävä aluksella. f) Lisenssit ovat voimassa yhden vuoden ajan. g) Kutakin alusta edustaa kalastusministeriön valtuuttama asiamies, jonka virallinen kotipaikka on Angolassa. h) Angolan viranomaiset antavat viipymättä tiedot käytettävistä pankkitileistä ja valuutoista tämän sopimuksen rahoituksellista täytäntöönpanoa varten. B. ENNAKKOMAKSUT I. Troolareihin sovellettavat määräykset Ennakkomaksuiksi vahvistetaan: - katkaravunpyyntialuksille: 56 ecua bruttorekisteritonnia kohti kuukaudessa, - pohjakalojen kalastukseen: 195 ecua bruttorekisteritonnia kohti vuodessa. Maksut voidaan suorittaa neljännes- tai puolivuosittain. Tällöin summaa korotetaan vastaavasti 5 tai 3 prosentilla. II. Tonnikala- ja pintasiima-aluksiin sovellettavat määräykset Ennakkomaksuiksi vahvistetaan 20 ecua Angolan kalastusvyöhykkeellä pyydettyä kalatonnia kohti. Lisenssit myönnetään Angolalle kunkin nuottaa käyttävän tonnikalan pakastusaluksen osalta ennakkoon suoritettavaa 4 000 ecun suuruista kiinteää vuosimaksua vastaan, joka vastaa vuoden aikana Angolan vesillä pyydetystä 200 tonnin saaliista suoritettavaa maksua, sekä kunkin pintasiima-aluksen osalta 2 000 ecun suuruista kiinteää vuosimaksua vastaan, joka vastaa vuoden aikana Angolan vesillä pyydetystä 100 tonnin saaliista suoritettavaa maksua. Euroopan yhteisöjen komissio vahvistaa kutakin pyyntivuotta seuraavan vuoden ensimmäisen vuosineljänneksen päättyessä alusten laatimien ja alueella olevan erikoistuneen tieteellisen laitoksen vahvistamien saalisilmoitusten perusteella kunakin kalastusvuonna suoritettujen maksujen lopullisen tilityksen. Tämä tilitys annetaan samanaikaisesti tiedoksi Angolan viranomaisille ja laivanvarustajille. Laivanvarustajien on suoritettava Angolan viranomaisille kaikki mahdolliset lisämaksut viimeistään kolmenkymmenen päivän kuluessa lopullisen tilityksen tiedoksi antamisesta rahalaitoksessa tai missä tahansa muussa kyseisten viranomaisten osoittamassa laitoksessa avatulle tilille. Jos lopullisen tilityksen määrä on kuitenkin edellä tarkoitettua ennakkomaksua pienempi, syntynyttä tilityseroa ei palauteta varustajalle. C. BIOLOGINEN PALAUTUMISAIKA Vuosittain voidaan vahvistaa katkaravun kalastukselle biologinen palautumisaika käynnissä olevan tieteellisen tarkkailun tulosten perusteella. Tästä ajanjaksosta ilmoitetaan komissiolle ja varustajille vähintään kolme kuukautta aikaisemmin. Varustajat eivät maksa lisenssimaksua biologiselta palautumisajalta. D. SIVUSAALIIT Katkaravunpyyntialusten sivusaaliit ovat laivanvarustajien omaisuutta. Heillä on lupa pyytää taskurapuja 500 tonniin asti vuodessa. E. SAALIIN PURKAMINEN ALUKSESTA Yhteisön pintasiima-alukset pyrkivät osallistumaan tavaran toimittamiseen Angolan tonnikalasäilyketehtaisiin niiden kalastusvyöhykkeellä harjoittaman pyyntiponnistuksen mukaisesti laivanvarustajien ja Angolan kalastusviranomaisten yhteisestä sopimuksesta vahvistamalla hinnalla, joka perustuu kansainvälisten markkinoiden senhetkisiin hintoihin. Summa maksetaan vaihdettavana valuuttana. F. JÄLLEENLAIVAUKSET Kaikista jälleenlaivauksista on ilmoitettava kahdeksan päivää aiemmin Angolan toimivaltaisille kalastusviranomaisille, ja ne on suoritettava joko Luandan tai Lobiton lahdella Angolan veroviranomaisten läsnäollessa. Jäljennös edellisen kuukauden jälleenlaivausasiakirjoista on toimitettava kalastusministeriön tarkastus- ja valvontaosastolle viisitoista päivää ennen kunkin kuukauden loppua. G. SAALISILMOITUKSET 1. Katkaravunpyyntialukset ja pohjatroolarit: a) Näiden alusten on annettava Euroopan yhteisöjen edustuston välityksellä tiedoksi Luandassa olevalle kalastustarkastuskeskukselle kunkin kalastusvuoden lopussa lisäyksissä 3 ja 4 olevat kalastuspäiväkirjat. Lisäksi kunkin aluksen on toimitettava kalastusministeriön suunnitteluosastolle kuukausikertomus, josta käy ilmi kuukauden aikana pyydetyt saaliit sekä aluksella kuukauden viimeisenä päivänä olevat saalismäärät. Tämä kertomus on esitettävä viimeistään kyseistä kuukautta seuraavien neljänkymmenenviiden päivän aikana. Näiden määräysten noudattamatta jättämisen varalta Angola pidättää itsellään oikeuden soveltaa omassa voimassa olevassa lainsäädännössään säädettyjä seuraamuksia. b) Alusten on lisäksi annettava tiedoksi Luandan radioasemalle päivittäin maantieteellinen sijaintinsa ja edellisen päivän saaliinsa. Radiokutsutunnus ilmoitetaan laivanvarustajalle kalastuslisenssiä myönnettäessä. Jos tätä radioasemaa ei pystytä käyttämään, alukset voivat käyttää muita vaihtoehtoisia tiedoksiantokeinoja, kuten esimerkiksi teleksiä tai sähkettä. Kalastusalukset voivat poistua Angolan kalastusvyöhykkeeltä ainoastaan kalastusministeriön tarkastus- ja valvontaosaston ennakolta antamalla luvalla ja aluksella olevien saaliiden tarkastamisen jälkeen. 2. Tonnikala- ja pintasiima-alukset Angolan kalastusvyöhykkeellä kalastustoimintaa harjoittaessaan alusten on annettava tiedoksi Luandan radioasemalle joka kolmas päivä sijaintinsa ja pyytämiensä saaliiden määrät. Angolan kalastusvyöhykkeelle saapuessaan tai sieltä poistuessaan alukset antavat tiedoksi sijaintinsa ja aluksessa olevien saaliiden määrän Luandan radioasemalle. Jos tätä radioasemaa ei pystytä käyttämään, alukset voivat käyttää muita vaihtoehtoisia tiedoksiantokeinoja, kuten esimerkiksi teleksiä tai sähkettä. Lisäksi aluksen päällikön on pidettävä lisäyksen 5 mukaista kalastuspäiväkirjaa jokaisen Angolan kalastusvyöhykkeellä viettämänsä kalastusajanjakson aikana. Lomakkeen on oltava selvästi täytetty, aluksen päällikön allekirjoittama ja se on lähetettävä kalastusministeriön tarkastus- ja valvontaosastolle Luandassa sijaitsevan Euroopan yhteisöjen komission edustuston välityksellä neljänkymmenenviiden päivän kuluessa. Tämän määräyksen noudattamatta jättämisen varalta Angola pidättää itsellään oikeuden soveltaa omassa voimassa olevassa lainsäädännössään säädettyjä seuraamuksia. H. KALASTUSVYÖHYKKEET a) Kalastusvyöhykkeisiin, joille katkaravunpyyntialuksilla on pääsy, sisältyvät kaikki Angolan tasavallan suvereniteettiin tai lainkäyttövaltaan kuuluvat, linjan 12°20' pohjoispuolella ja 12 meripeninkulman rajan ulkopuolella olevat vesialueet perusviivoista mitattuna. b) Kalastusvyöhykkeisiin, joille nuotta käyttävillä tonnikalan pakastusaluksilla ja pintasiima-aluksilla on pääsy, sisältyvät kaikki Angolan tasavallan suvereniteettiin tai lainkäyttövaltaan kuuluvat 12 meripeninkulman rajan ulkopuolella olevat vesialueet perusviivoista mitattuna. c) Kalastusvyöhykkeisiin, joille pohjakalojen kalastusta harjoittavilla aluksilla on pääsy, sisältyvät Angolan tasavallan suvereniteettiin tai lainkäyttövaltaan kuuluvat vesialueet, jotka - troolarien osalta sijaitsevat 12 meripeninkulman rajan ulkopuolella perusviivasta mitattuna ja joita rajoittaa pohjoisessa 13°00' eteläinen leveyspiiri ja etelässä linja, joka sijaitsee 5 meripeninkulmaa pohjoiseen Angolan ja Namibian yksinomaisessa käytössä olevien talousvyöhykkeiden rajasta, - muita pyydyksiä käyttävien alusten osalta sijaitsevat 8 meripeninkulman rajan ulkopuolella perusviivasta mitattuna ja joita rajoittaa etelässä linja, joka sijaitsee 5 meripeninkulmaa pohjoiseen Angolan ja Namibian yksinomaisessa käytössä olevien talousvyöhykkeiden rajasta. I. MERIMIESTEN MIEHISTÖÖN OTTAMINEN Laivanvarustajan, jolle on myönnetty kalastuslisenssi tämän sopimuksen perusteella, on osallistuttava vähintään viiden kalastusministeriön esittämästä luettelosta vapaasti valittavan angolalaisen merimiehen oppisopimuskoulutukseen kullakin aluksella, lukuun ottamatta nuottaa käyttäviä tonnikalan pakastusaluksia ja pintasiima-aluksia. Jos aluksella on Angolan pyynnöstä mukana tarkkailija, tämän katsotaan kuuluvan viiden edellä tarkoitetun merimiehen joukkoon. Yhteisön varustajien on pyrittävä lisäämään merimiesten lukumäärää ja tehostamaan näiden ammatillista koulutusta. Laivanvarustaja huolehtii sopimuspuolten vahvistamien ehtojen mukaisesti merimiesten palkoista, jotka suoritetaan kalastusministeriön osoittamassa rahalaitoksessa avatulle tilille. Palkan on sisällettävä kaikenkattava henkivakuutus. J. TIETEELLISET TARKKAILIJAT Kaikkia aluksia voidaan pyytää ottamaan alukselle kalastusministeriön nimeämä ja palkkaama tieteellinen tarkkailija. Tällä tieteellisellä tarkkailijalla on aluksella ollessaan oltava vastaavat olosuhteet kuin aluksen perämiehillä. Tieteellisellä tarkkailijalla on oltava käytössään kaikki tarvittavat keinot ja välineet tehtäviensä suorittamiseksi. Tieteellisten tarkkailijoiden työstä ja heidän alukselle ottamiselleen asetetuista edellytyksistä ei saa aiheutua keskeytystä tai haittaa kalastustoiminnalle. Tarkkailijoiden aluksella olosta koituvien kustannusten korvaamiseksi Angolalle laivanvarustajat maksavat 15 ecua jokaiselta päivältä, jona tarkkailija harjoittaa toimintaansa aluksella. Tieteellisen tarkkailijan aluksella olon kestoaika on yksi kalastusmatka. K. TARKASTUS JA VALVONTA Angolan viranomaisten pyynnöstä Angolan kalastustoiminnan tarkastuksesta ja valvonnasta vastaavilla virkamiehillä on oltava pääsy kaikkiin tämän sopimuksen nojalla toimiviin yhteisön kalastusaluksiin, ja heitä avustetaan tehtäviensä suorittamisessa. Nämä virkamiehet eivät saa viipyä aluksella kauemmin kuin tehtäviensä suorittamiseen kuluvan ajan. L. POLTTOAINEEN HANKKIMINEN, KORJAUKSET SEKÄ MUIDEN PALVELUIDEN SUORITTAMINEN Kaikkien tämän sopimuksen nojalla Angolan kalastusvyöhykkeellä toimivien alusten, lukuun ottamatta tonnikala-aluksia, on hankittava polttoaineensa ja vetensä sekä tehtävä alusten telakalla suoritettava huolto ja korjaukset aina kun mahdollista Angolassa. Miehistöjen kuljetuksissa on käytettävä samoin edellytyksin Angolan kansallista lentoyhtiötä (TAAG). Polttoaineen hankkiminen on kielletty muualta kuin Luandan tai Lobiton satamista, jollei kalastusministeriön tarkastus- ja valvontaosasto anna siihen lupaa. M. SILMÄKOKO Pienin sallittu silmäkoko on seuraava: a) Katkaravun pyynti: 40 millimetriä; b) Pohjakalojen pyynti: 110 millimetriä. Uusia silmäkokoja sovelletaan yhteisön aluksiin vasta kuuden kuukauden kuluttua Euroopan yhteisöjen komissiolle tiedoksi antamisesta. N. ALUKSEN TARKASTUSMENETTELY Komission Luandassa olevalle edustustolle annetaan tieto neljänkymmenenkahdeksan tunnin kuluessa jokaisen yhteisön jäsenvaltioiden lipun alla purjehtivan, Angolan kalastusvyöhykkeellä olevan kalastusaluksen tarkastuksesta sekä samanaikaisesti kertomus tähän tarkastukseen johtaneista olosuhteista ja syistä. LIITE B EDELLYTYKSET PELAGISIA LAJEJA PYYTÄVIEN YHTEISÖN ALUSTEN ANGOLAN VESIALUEILLA HARJOITTAMALLE KALASTUKSELLE A. LISENSSIHAKEMUS JA LISENSSIN MYÖNTÄMISTÄ KOSKEVAT MUODOLLISUUDET a) Euroopan yhteisöjen komissio esittää vähintään viisitoista päivää ennen halutun voimassaoloajan alkua Angolan toimivaltaisille kalastusviranomaisille Euroopan yhteisöjen komission Angolassa olevan edustuston välityksellä laivanvarustajan laatiman hakemuksen jokaisesta aluksesta, jolla aiotaan harjoittaa kalastustoimintaa tämän sopimuksen perusteella. Hakemukset on tehtävä käyttäen Angolan tätä tarkoitusta varten toimittamia lomakkeita, joiden mallit ovat lisäyksessä 1. Ensimmäiseen hakemuskaavakkeeseen on liitettävä aluksen vetoisuustodistus. Jokaiseen lisenssihakemukseen on liitettävä tosite lisenssin voimassaoloaikaa vastaavan maksun suorittamisesta. Lisenssiä uusittaessa Angolan viranomaisille on esitettävä tosite haettua voimassaoloaikaa vastaavan maksun suorittamisesta; edellä mainitut asiakirjat toimitetaan ainoastaan ensimmäisen lisenssihakemuksen tai aluksen teknisten ominaisuuksien muutosilmoituksen yhteydessä. b) Ensimmäisen hakemuksen yhteydessä lisenssit myönnetään laivanvarustajalle aluskohtaisesti. Aluskohtainen lisenssi voidaan Euroopan yhteisöjen komission pyynnöstä korvata todistettavan ylivoimaisen esteen sattuessa toiselle ominaisuuksiltaan vastaavanlaiselle yhteisön alukselle myönnettävällä lisenssillä. c) Angolan viranomaiset luovuttavat lisenssit aluksen päällikölle lähimmässä satamassa toimivaltaisen viranomaisen tarkastettua aluksen. d) Angolan toimivaltainen kalastusviranomainen antaa tiedon myönnetyistä lisensseistä Euroopan yhteisöjen komission Angolassa olevalle edustustolle. e) Lisenssiä on säilytettävä jatkuvasti aluksella; kuitenkin heti, kun ilmoitus Euroopan komission Angolan viranomaisille suorittamasta ennakkomaksusta on saatu, alus merkitään kalastukseen oikeutettujen alusten luetteloon ja siitä ilmoitetaan kalastuksen valvonnasta vastaaville Angolan viranomaisille. Lopullista lisenssiä odotettaessa on mahdollista saada telekopiona jäljennös lisenssistä. Jäljennös on säilytettävä aluksella. f) Lisenssit ovat voimassa vähintään yhden kuukauden ajan, ja ne voidaan uusia. g) Kutakin alusta edustaa kalastusministeriön valtuuttama asiamies, jonka virallinen kotipaikka on Angolassa. h) Angolan viranomaiset antavat ennen tämän pöytäkirjan voimaantuloa tiedot käytettävästä pankkitilistä ja valuutasta lisenssimaksujen suorittamista varten. i) Lisenssi myönnetään piikkimakrillin ja espanjanmakrillin kalastusta varten. Muista lajeista koostuvat sivusaaliit aluksella sallitaan 10 prosenttiin asti. B. ENNAKKOMAKSUT Ennakkomaksuksi vahvistetaan 2 ecua kuukaudessa bruttorekisteritonnilta. Tämän ajanjakson jälkeen tämän kalastuksen harjoittamista koskevat edellytykset vahvistetaan varustajien ja Angolan viranomaisten välisellä sopimuksella koeajan aikana saatujen tulosten perusteella. C. JÄLLEENLAIVAUKSET Kaikista jälleenlaivauksista on ilmoitettava kahdeksan päivää aiemmin Angolan toimivaltaisille kalastusviranomaisille, ja ne on suoritettava joko Luandan tai Lobiton lahdella Angolan veroviranomaisten läsnäollessa. Jäljennös edellisen kuukauden jälleenlaivausasiakirjoista on toimitettava kalastusministeriön tarkastus- ja valvontaosastolle viisitoista päivää ennen kunkin kuukauden loppua. D. SAALISILMOITUKSET a) Näiden alusten on annettava Euroopan yhteisöjen edustuston välityksellä tiedoksi Luandassa olevalle kalastustarkastuskeskukselle kunkin kalastusvuoden lopussa lisäyksessä 6 olevat kalastuspäiväkirjat. Lisäksi kunkin aluksen on toimitettava kalastusministeriön suunnitteluosastolle kuukausikertomus, josta käy ilmi kuukauden aikana pyydetyt saaliit sekä aluksella kuukauden viimeisenä päivänä olevat saalismäärät. Tämä kertomus on esitettävä viimeistään kyseistä kuukautta seuraavien neljänkymmenenviiden päivän aikana. b) Kalastusalukset voivat poistua Angolan kalastusvyöhykkeeltä ainoastaan kalastusministeriön tarkastus- ja valvontaosaston ennakolta antamalla luvalla ja aluksella olevien saaliiden tarkastamisen jälkeen. Näiden määräysten noudattamatta jättämisen varalta Angola pidättää itsellään oikeuden soveltaa omassa voimassa olevassa lainsäädännössään säädettyjä seuraamuksia. E. KALASTUSVYÖHYKKEET Kalastusvyöhykkeisiin, joille pelagisia lajeja pyytävillä aluksilla on pääsy, sisältyvät Angolan tasavallan suvereniteettiin tai lainkäyttövaltaan kuuluvat 12 meripeninkulman rajan ulkopuolella olevat vesialueet. F. MERIMIESTEN MIEHISTÖÖN OTTAMINEN Koeajanjakson aikana pelagisia lajeja pyytävillä aluksilla ei ole velvollisuutta ottaa miehistöön angolalaisia merimiehiä. G. TIETEELLISET TARKKAILIJAT Kaikkia aluksia voidaan pyytää ottamaan alukselle kalastusministeriön nimeämä ja palkkaama tieteellinen tarkkailija. Tällä tieteellisellä tarkkailijalla on aluksella ollessaan oltava vastaavat olosuhteet kuin aluksen perämiehillä. Tieteellisellä tarkkailijalla on oltava käytössään kaikki tarvittavat keinot ja välineet tehtäviensä suorittamiseksi. Tieteellisten tarkkailijoiden työstä ja heidän alukselle ottamiselleen asetetuista edellytyksistä ei saa aiheutua keskeytystä tai haittaa kalastustoiminnalle. Tarkkailijoiden aluksella olosta koituvien kustannusten korvaamiseksi Angolalle laivanvarustajat maksavat 15 ecua jokaiselta päivältä, jona tarkkailija harjoittaa toimintaansa aluksella. Tieteellisen tarkkailijan aluksella olon kestoaika on yksi kalastusmatka. H. TARKASTUS JA VALVONTA Angolan viranomaisten pyynnöstä Angolan kalastustoiminnan tarkastuksesta ja valvonnasta vastaavilla virkamiehillä on oltava pääsy kaikkiin tämän sopimuksen nojalla toimiviin pelagisia lajeja pyytäviin yhteisön aluksiin, ja heitä avustetaan tehtäviensä suorittamisessa. Nämä virkamiehet eivät saa viipyä aluksella kauemmin kuin tehtäviensä suorittamiseen kuluvan ajan. I. POLTTOAINEEN HANKKIMINEN, KORJAUKSET SEKÄ MUIDEN PALVELUIDEN SUORITTAMINEN Kaikkien tämän sopimuksen nojalla Angolan kalastusvyöhykkeellä toimivien alusten on hankittava polttoaineensa ja vetensä sekä tehtävä alusten telakalla suoritettava huolto ja korjaukset aina kun mahdollista Angolassa. Miehistöjen kuljetuksissa on käytettävä samoin edellytyksin Angolan kansallista lentoyhtiötä (TAAG). Polttoaineen hakkiminen on kielletty muualta kuin Luandan tai Lobiton satamista, jollei kalastusministeriön tarkastus- ja valvontaosasto anna siihen lupaa. J. SILMÄKOKO Pienin käytettävä silmäkoko on kansallisessa lainsäädännössä vahvistettu silmäkoko. K. ALUKSEN TARKASTUSMENETTELY Komission Luandassa olevalle edustustolle annetaan tieto neljänkymmenenkahdeksan tunnin kuluessa jokaisen yhteisön jäsenvaltioiden lipun alla purjehtivan, Angolan kalastusvyöhykkeellä olevan kalastusaluksen tarkastuksesta sekä samanaikaisesti kertomus tähän tarkastukseen johtaneista olosuhteista ja syistä. Lisäys 1 LUPAHAKEMUS ANGOLAN VESILLÄ HARJOITETTAVAA KATKARAVUN JA POHJAKALOJEN PYYNTIÄ VARTEN > KAAVION ALKU> A OSA 1. Omistajan/laivanvarustajan nimi: .......... 2. Omistajan/laivanvarustajan kansallisuus: .......... 3. Omistajan/laivanvarustajan liikeosoite: .......... .......... .......... 4. Mahdollisesti käytettävät kemialliset lisäaineet (kauppanimi ja koostumus): .......... .......... .......... B OSA Kaikkien alusten täytettävä 1. Voimassaloaika: .......... 2. Aluksen nimi: .......... 3. Rakennusvuosi: .......... 4. Alkuperäinen lippuvaltio: .......... 5. Nykyinen lippuvaltio: .......... 6. Päivä, jona alus on siirtynyt nykyisen lipun alle: .......... 7. Hankintavuosi: .......... 8. Rekisterisatama ja -numero: .......... 9. Pyyntimuoto: .......... 10. Bruttovetoisuus: .......... 11. Radiokutsutunnus: .......... 12. Suurin kokonaispituus (m): .......... 13. Keularanka (m): .......... 14. Sivukorkeus (m): .......... 15. Rungon rakennusmateriaali: .......... 16. Koneteho: .......... 17. Nopeus (solmua): .......... 18. Jäähdytyshuoneen tilavuus: .......... 19. Säiliöiden vetoisuus (m³): .......... 20. Kalaruumien vetoisuus (m³): .......... 21. Rungon väri: .......... 22. Kansirakennusten väri: .......... 23. Aluksen tietoliikennelaitteet: Tyyppi Merkki Teho (wattia) Rakennusvuosi Taajuudet Vastaanotto Lähetys 24. Navigointi- ja etsintälaitteet: Tyyppi Merkki Malli Toimintasäde 25. Aluksen päällikön nimi: .......... 26. Aluksen päällikön kansallisuus: .......... Liitteet: - kolme värivalokuvaa aluksesta (sivusuunnasta), - kuva ja yksityiskohtainen selostus käytettävistä pyydyksistä, - asiakirja, jolla omistajan/laivanvarustajan edustaja valtuutetaan allekirjoittamaan tämä hakemus. .......... .......... (Hakemuksen päiväys) (Omistajan/laivanvarustajan edustajan allekirjoitus)>KAAVION LOOPU> Lisäys 2 LUPAHAKEMUS ANGOLAN VESILLÄ HARJOITETTAVAA TONNIKALANPYYNTIÄ VARTEN >KAAVION ALKU> A OSA 1. Omistajan/laivanvarustajan nimi: .......... 2. Omistajan/laivanvarustajan kansallisuus: .......... 3. Omistajan/laivanvarustajan liikeosoite: .......... .......... .......... B OSA Kaikkien alusten täytettävä 1. Voimassaoloaika: .......... 2. Aluksen nimi: .......... 3. Rakennusvuosi: .......... 4. Alkuperäinen lippuvaltio: .......... 5. Nykyinen lippuvaltio: .......... 6. Päivä, jona alus on siirtynyt nykyisen lipun alle: .......... 7. Hankintavuosi: .......... 8. Rekisterisatama ja -numero: .......... 9. Pyyntimuoto: .......... 10. Bruttovetoisuus: .......... 11. Radiokutsutunnus: .......... 12. Suurin kokonaispituus (m): .......... 13. Keularanka (m): .......... 14. Sivukorkeus (m): .......... 15. Rungon rakennusmateriaali: .......... 16. Koneteho: .......... 17. Nopeus (solmua): .......... 18. Hytit: .......... 19. Säiliöiden vetoisuus (m³): .......... 20. Kalaruumien vetoisuus (m³): .......... 21. Jäädytyskapasiteetti (tonnia/24 h) ja käytetty jäädytysjärjestelmä: .......... .......... 22. Rungon väri: .......... 23. Kansirakennusten väri: .......... 24. Aluksen tietoliikennelaitteet: Tyyppi Merkki Malli Teho (wattia) Rakennusvuosi Taajuudet Vastaanotto Lähetys 25. Navigointi- ja etsintälaitteet: Tyyppi Merkki Malli Toimintasäde 26. Käytetyt lisäalukset (kunkin aluksen osalta): .......... 26.1. Bruttovetoisuus: .......... 26.2. Suurin kokonaispituus (m): .......... 26.3. Keularanka (m): .......... 26.4. Sivukorkeus (m): .......... 26.5. Rungon rakennusmateriaali: .......... 26.6. Koneteho: .......... 26.7. Nopeus (solmua): .......... 27. Kalakantojen ilmasta käsin suoritettavaan etsimiseen käytettävät lisälaitteet (vaikka eivät kuuluisi kiinteästi alukseen): .......... .......... 28. Rekisterisatama: .......... 29. Aluksen päällikön nimi: .......... 30. Aluksen päällikön kansallisuus: .......... Liitteet: - kolme värivalokuvaa aluksesta (sivusuunnasta), lisäkalastusaluksista ja kalakantojen ilmasta käsin suoritettavaan etsimiseen käytettävistä lisälaitteista, - kuva ja yksityiskohtainen selostus käytettävistä pyydyksistä, - asiakirja, jolla omistajan/laivanvarustajan edustaja valtuutetaan allekirjoittamaan tämä hakemus. .......... .......... (Hakemuksen päiväys) (Omistajan/laivanvarustajan edustajan allekirjoitus)>KAAVION LOOPU> Lisäys 3.1 INSTITUTO DE INVESTIGAÇÃO PESQUEIRA KALASTUSPÄIVÄKIRJA (kaikille pohjatroolareille) >KAAVION ALKU> >KAAVION LOOPU> Lisäys 3.2 MATKAPÄIVÄKIRJA >KAAVION ALKU> >KAAVION LOOPU> Lisäys 4.1 INSTITUTO DE INVESTIGAÇÃO PESQUEIRA KALASTUSPÄIVÄKIRJA (kaikille katkaravunpyyntialuksille) >KAAVION ALKU> >KAAVION LOOPU> Lisäys 4.2 MATKAPÄIVÄKIRJA >KAAVION ALKU> >KAAVION LOOPU> IIP MINISTÉRIO DAS PESCAS Lisäys 5 >KAAVION ALKU> DIÁRIO DE PESCA PARA ATUNEIRO (TUNA BOATS FISHING LOG BOOK) >KAAVION LOOPU> Lisäys 6 PELAGISTEN LAJIEN KALASTUSTA KOSKEVAT TILASTOTIEDOT >KAAVION ALKU> >KAAVION LOOPU>